**Národný projekt**

**Sieťovanie a rozvoj**

**verejných služieb zamestnanosti**

Názov prijímateľa: **Ústredie práce, sociálnych vecí a rodiny**

Názov Operačného programu: **Zamestnanosť a sociálna inklúzia**

Miesto realizácie projektu: **Bratislavský kraj, Trnavský kraj, Nitriansky kraj, Trenčiansky kraj,**

 **Banskobystrický kraj, Žilinský kraj, Prešovský kraj, Košický kraj**

Trvanie projektu: **od 01/2015 do 11/2015**

Výška nenávratného finančného príspevku: **646 639,11 EUR**

z toho BSK: **72 035,60 EUR**

 z toho SR bez BSK: **574 603,51 EUR**

Kontaktné údaje: *Ústredie práce, sociálnych vecí a rodiny, Špitálska č. 8, 812 67 Bratislava*

*www.upsvar.sk*

Služby zamestnanosti v súčasnosti poskytujú aj neštátni poskytovatelia služieb, ktorými sú napr. agentúry podporovaného zamestnávania a agentúry dočasného zamestnávania. Potreba prepojenia a vzájomnej spolupráce verejných a neštátnych služieb zamestnanosti je jedným z riešení pre dosiahnutie zvýšenia zamestnanosti, udržateľného rastu, sociálneho začlenenia a adresného riešenia situácie klientov. Zámerom je cielená podpora zameraná na získanie kľúčových informácií, ktoré budú viesť k rýchlejšiemu a lepšiemu uplatneniu klientov na trhu práce a tým k zvýšeniu zamestnanosti a k zníženiu nezamestnanosti.

Nevyhnutnou súčasťou zlepšovania kvality poskytovaných služieb je potreba skvalitňovania ľudských zdrojov prostredníctvom vzdelávania zamestnancov v oblasti odborného vzdelávania a precizovania komunikačných zručností. Profesionalita, odbornosť a aktívny prístup zamestnancov úradov PSVR ku klientom je jedným zo základných predpokladov úspešnej implementácie zmeny vo fungovaní úradov PSVR.

**Cieľom projektu** je zlepšovanie kvality a modernizácia poskytovaných verejných služieb zamestnanosti.

**Cieľovou skupinou projektu** sú zamestnanci verejnej správy.

*Užívatelia výsledkov projektu* súštátni a neštátni poskytovatelia služieb zamestnanosti a ich klienti.

**Aktivity projektu**:

* ***Aktivita 1 - Tvorba metodiky spolupráce štátnych a neštátnych poskytovateľov služieb zamestnanosti***

Expertným tímom bude vytvorená metodika, ktorá bude viesť k prepojeniu a výmene informácií z oblasti sprostredkovania zamestnania a tým ku skvalitneniu a prepojeniu verejných a neštátnych služieb zamestnanosti. Cieľom dokumentu je nastavenie vzájomnej spolupráce, spôsobu, rozsahu a obsahu vzájomnej spolupráce štátnych a neštátnych poskytovateľov služieb zamestnanosti, čo by malo viesť k zlepšeniu kvality poskytovaných služieb zamestnanosti a k zvýšeniu efektivity výkonu, čo bude viesť ku skvalitneniu služieb a následne by sa to malo odraziť aj v znížení nezamestnanosti.

* ***Aktivita 2 - Vzdelávanie zamestnancov***

Zámerom je cielenejšie a hlavne individuálne pracovať s klientom s cieľom umiestniť ho na trhu práce či už prostredníctvom verejných alebo neštátnych služieb zamestnanosti. Tento aktívny prístup vyžaduje vysoký stupeň komunikačných zručností, sociálnej empatie a odborných znalostí, ktoré možno vybudovať správne zvoleným cieleným školením alebo preškolením.

**Národný projekt Sieťovanie a rozvoj verejných služieb zamestnanosti sa realizuje vďaka podpore z Európskeho sociálneho fondu v rámci Operačného programu Zamestnanosť a sociálna inklúzia.**

[*www.employment.gov.sk*](http://www.employment.gov.sk) */* [*www.esf.gov.sk*](http://www.esf.gov.sk) */ www.upsvar.sk*